«Վնասվածքներն արձանագրել էր նաև դատաբժշկական փորձաքննությունը, այդուամենայնիվ, գործը հետագայում կարճվեց», - նշում է Վարոսյանը: - «Հիմնականում քննությունը սահմանափակվել էր ոստիկաններին հարցաքննելով, որոնք, բնականաբար, պիտի հերքեին: Այդ ցուցմունքներով ոստիկանները, ապա նաև Հատուկ քննչական ծառայության քննիչը եկել էին եզրահանգման, որ առկա մարմնական վնասվածքները արդյունք են նրա վնասազերծման, երբ ոստիկանները նրան ձերբակալում են դատարանի դիմաց, սայթաքում, վայր է ընկնում Հայկ Կյուրեղյանը․․․ Բոլոր վնասվածքները, ըստ Հատուկ քննչական ծառայության, պատճառվել էին հենց այդ ընթացքում»: